Minu Eestile

"Minu Eestile" oli Eesti õpilaste sõnaloominguvõistlus, mille korraldas Eesti Vabariigi 100. aastapäeva ürituste raames Eesti Emakeeleõpetajate Selts 2016.–2017. aastal. Võistlusel võisid osaleda 1.–12. klassi õpilased. Võistlusele saadeti kokku 367 kirjatööd 56 koolist. Žanriliselt oli lisaks esseele esindatud miniatuur, argimütoloogia, muistend, müüt, mälestused, reisikiri, ulmejutt, kriminaaljutt, kiri, haiku, limerik, teemantluuletus, akrostihhon, anafoor, epifoor, piltluule jne. Võistlustöid hindas žürii, kuhu kuulusid riigikogu liige Liina Kersna, raamatukoguhoidja, lastekirjanik ja kirjandusteadlane Krista Kumberg ning Eesti emakeeleõpetajate seltsi juhatuse esimees Kaja Sarapuu ja aseesimees Monika Undo. 5. mail 2017 autasustati parimaid „Minu Eestile“ tööde autoreid. Tänuürituse raames külastati riigikogu. Solarise Apollo raamatupoes kuulati huvitavamaid töid ja anti kätte auhinnad: Ilmar Tomuski ja Kristiina Ehini raamatud koos autorite pühenduse ja autogrammiga. Võidutöödest ilmneb, kuidas nägid noored Eestimaad 2016. ja 2017. aastal. Liina Kersna: „Hea on teada, et noored mõtlevad Eesti riigile vastutustundega – lisaks isamaa-armastusele kirjeldasid ühiskonnakriitilised noored meie ühiskonna valupunkte – alustades riigikogu liikmete kuluhüvitistest ja alkoholismist kuni sotsiaal- ja haridussüsteemini välja.“ Sõnaloominguvõistluse paremad tööd ilmusid 2018. aastal kogumikus „Minu Eestile“. Igale tekstile on lisatud ülesanne, nii leiab kogumikust ka väga eriilmelisi ülesandeid. Ülesandeid koostasid Eesti Emakeeleõpetajate Seltsi kuuluvad eesti keele ja kirjanduse õpetajad. Kogumiku toimetas Krista Mägi. Joonatan Ringmäe – Rapla Ühisgümnaasium, 4. a klass Stella Tänavots – Rocca al Mare Vodja Individuaalõppekeskus, 2. klass Meeli Maria Viikmaa – Märjamaa Gümnaasium, 6. klass Kairit Liiv – Haapsalu Põhikool, 9. klass Stella Lise Maanurm – Tallinna Rahumäe Põhikool, 9. klass Karl-Christoph Rebane – Läänemaa Ühisgümnaasium, 12. klass Lisell Toomla – Rapla Ühisgümnaasium, 12. klass Merike Voss – Abja Gümnaasium, 11. klass Kirke Konnapere – Tamsalu Gümnaasium, 3. klass Marie Gordeeva – Tartu Mart Reiniku Kool, 2. klass Saale Mägi – Laiuse Jaan Poska Põhikool, 5. klass Verner Karu – Melliste Algkool-Lasteaed, 5. klass Janete Talo – Haanja Kool, 6. klass Carmen Raagmets – Saue Gümnaasium, 5. klass Robert Tate – Jõõpre Kool, 5. klass Enrico Koormann – Viljandi Jakobsoni Kool, 9. klass Rando Kuldkepp – Viljandi Kesklinna Kool, 7. klass Andreas Selge – Tallinna Nõmme Gümnaasium, 7. klass Liis Siigur – Miina Härma Gümnaasium, 7. klass Getter Mägi – Kehra Gümnaasium, 9. klass Marie Ruut – Viljandi Kesklinna Kool, 9. klass Erki Laanemäe – Viljandi Jakobsoni Kool, 9. klass Irina-Katrin Koudelka – Kehra Gümnaasium, 10. klass Hanna Marrandi – Hugo Treffneri Gümnaasium, 12. klass Laura Nemvalts – Hugo Treffneri Gümnaasium, 10. klass Brita Puusemp – Türi Ühisgümnaasium, 12. klass Elar Niglas – Türi Ühisgümnaasium, 12. klass Triin Tiimann – Elva Gümnaasium, 10. klass Monika Undo (07.05.2017). "Olen õnnelik laps ja elan õnnelikul maal". Õpetajate Leht. Minu Eestile. 2018. Sõnaloominguvõistluse “Minu Eestile” võitjad. Eesti Emakeeleõpetajate Seltsi koduleht, 5. mai 2017